Gjergj Qiriazi

Gjergj Qiriazi (angl. George Kyrias; Manastir, 1868 - 1912)ka qenë botues dhe shkrimtar shqiptar.

Ashtu si i vëllai Gjerasimi, ndoqi shkollën greke në vendlindje Manastir dhe kolegjin amerikan në Samokov. Edhe ai u mor në punë nga Shoqëria Biblike Britanike dhe Botërore. 

Pas vdekjes së të vëllait më 1894 mori në dorë drejtimin e shkollës së vashave në Korçë, kurse më 1908 ishte delegat në Kongresin e Manastirit. Gjergj Qiriazi ishte një nga themeluesit e gazetës në gjuhën shqipe "Bashkim' i kombit" më 1909, duke u dalluar vazhdimisht për një aktivitet politik. Përveç hristomathisë së të vëllait, ai botoi një përmbledhje me vjersha fetare me titullin "Kënkë të shenjtëruara", Sofje 1906. Gjergj Qiriazi qe aktiv sidomos në botime tekstesh shkollore. Ai botoi një tekst për fizikën, "Fizika", Bukuresht 1899, si dhe një numër artikujsh në organe shtypi të kohës. Vdiq në Manastir më 30 dhjetor 1912.Robert Elsie: Histori e Letërsisë Shqiptare. Botim i dytë. Përktheu nga anglishtja: Abdyrrahim Myftia. Pejë: Dukagjini 2001, Fq. 212 - 213.

 Shih edhe 
 Familja Qiriazi

 Lidhje të jashtme 
 Forumi i Krishterë Shqiptar

 Referime 

Kategoria:Njerëz nga Manastiri 
Kategoria:Rilindas shqiptarë
Kategoria:Lindje 1868 
Kategoria:Vdekje 1912 
Kategoria:Mësues shqiptarë
Kategoria:Familja Qiriazi
Kategoria:Përkthyes prej anglishtes në shqip
Kategoria:Njerëz nga Vilajeti i Manastirit
Kategoria:Shqiptarë në shekullin e XIX
Kategoria:Protestantë shqiptarë